**Коста Крсмановић,** редовни професор
[kosta.krsmanovic@gmail.com](file:///C%3A%5CUsers%5CKosta%5CDesktop%5Ckosta.krsmanovic%40gmail.com)

**Коста Крсмановић (12. јун 1950.)** дипломирао 1974. на Факултету примењених уметности Универзитета уметности у Београду, на Одсеку примењено вајарство, смер Индустријски дизајн. На истом факултету завршио 1977. двогодишњу специјализацију у области продукт дизајна.

Радио на Факултету примењених уметности Универзитета уметности у Београду од 1981. до 2015. године када је пензионисан. Асистент за предмет Индустријски дизајн 1981-1989. Доцент за предмет Индустријски дизајн 1989-1992. Ванредни професор за предмет Индустријски дизајн, на основним и последипломским студијама 1992-1998. Изабран у звање редовног професора за област Индустријски дизајн, на основним и последипломским судијама 1998. године. Један је од оснивача Одсека индустријски дизајн 1987. год. Шеф Одсека био је 1989 -1994. и 1996 -1998. године. Декан ФПУ био 1994 -1996. године, а проректор за наставу Универзитета уметности у Београду био је од 2004. до 2009. године. Члан Националног тима Болоња промотера од 2005. године.

Од 2006. год. хонорарно је ангажован за предмете: [Увод у дизајн производа](https://sites.google.com/view/spu-dizajn-2017/projekti-vezbe-i-evidencije/uvod-u-dizajn-proizvoda?authuser=0) и [Дизајн амбалаже и паковања](https://sites.google.com/view/spu-dizajn-2017/projekti-vezbe-i-evidencije/dizajn-ambalaze-i-pakovanja?authuser=0), на Академији умјетности, Слобомир Павловић универзитета, Бијељина, Република Српска, Босна и Херцеговина.

Члан УЛУПУДС-а од 1977. год. Бави се пројектовањем високосеријских производа, истражује и пројектује у CAD-CAM софтверу. Аутор је већег броја пројеката, патената и модела, а пројекти су му реализовани у серијској производњи у домаћи м индустријама. Излаже од 1975. године и учествује на домаћим и међународним стручним скуповима. Од 1979. године пише и објављује стручне радове. Учествује је у раду многобројних жирија за индустријски дизајн, организује изложбе и конкурсе за индустријски дизајн. Председник организационог одбора првог евро-регионалног скупа индустријских дизајнера у Србији који је окупио 155 учесника из 12 земаља – другу **Danubius Design**конференцију, Београд, октобар 2005. год.

**Пројекти**:

1. Дизајн за контролног ормана и логотипа топлотне пумпе, СМ инжењеринг, Београд, 2018.
2. Дизајн грејних тела: сушачи за купатила и биметални радијатори, за ЦИНИ. Чачак, 2017-18.
3. Дизајн склопивих лампи-стона, подна и висећа, ауторска реализација, 2017.
4. Концепти за дизајн електричног бицикла, за NetLogic, Београд. 2016.
5. Дизајн промотивне оловке и лептир машне, пројекти реализовани адитивном технологијом,
Лабораторија 3Д Импулс, Грађевински факултет у Краљеву, 2016.
6. Дизајн надстрешница за самоуградњу, за Polymers Group, Београд, 2014
7. Багер БГХ 250 НЛЦ: Пројекат технолошког развоја МИС.3.03.0087Б "Развој нове генерације
грађевинских машина" финансирало Министарство науке и технол. развоја Републике Србије, 2002-05.
8. Електроинсталациони материјал, серијски производ, "Нопал", Бачка Паланка, 2000.
9. Електрични млин за кафу, серијски производ, ФЕП, Доњи Милановац, 1989.
10. Више пројеката дизајна и патената светиљки са електрохемијским извором струје на принципу
алуминијум-ваздух (коаутор Др А. Деспић ) за ИХТМ, Београд и ЦЛЕХИТ–БАН, Софија, 1985-89.

**Награде и признања:**

* За ауторски рад је награђиван од Музеја примењене уметности (1974.), УЛУПУДС-а, (1977, 1978, 1980.) Дизајн центра у Београду (1980.), Београдског сајма (1980.), Привредне коморе Београда (1991.) и Савеза проналазача Београда (1991.).
* За изузетан допринос на унапређењу и развоју институција добио је признања од Универзитета уметности у Београду (2000.), Факултета примењених уметности (2003.) и Музеја науке и технике (2014.) и Академије умјетности Слобомир П универзитета ( 2015.)
* За допринос промоцији, развоју и унапређењу професије добио је признања од Дизајн центра у Београду (1982.) и Савеза проналазача Београда (1992.).

[**Детаљнија биографија и пројекти ...**](https://sites.google.com/view/cv-kosta/biografija/projekti?authuser=0)